Diari Oficial de la Generalitat Valenciana


Sumari del DOGV 5007, del 17-05-2005 (2005/5368)

RESOLUCIÓ de 12 de maig de 2005, de la Direcció General d'Administració Autonòmica, per la qual es convoca el personal relacionat en l'annex I, per tal de complir al que disposen les convocatòries 6/2000 i 7/2000, d'accés al grup C, sector administració general, pel torn de promoció interna, mitjançant la conversió directa de places.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5007

Data del DOGV
:   17-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5368


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 12 de maig de 2005, de la Direcció General d'Administració Autonòmica, per la qual es convoca el personal relacionat en l'annex I, per tal de complir al que disposen les convocatòries 6/2000 i 7/2000, d'accés al grup C, sector administració general, pel torn de promoció interna, mitjançant la conversió directa de places. [2005/M5368]
  
Per sengles resolucions de 24 de novembre de 2004, del conseller de Justícia i Administracions Públiques, publicades en el Diari Oficial de la Generalitat Valenciana número 4.896, de 2 de desembre de 2004, es publiquen les relacions d'aspirants, per orde de puntuació, que han superat tant el curs selectiu com la prova selectiva d'accés al grup C, convocatòries 7/2000 i 6/2000 respectivament, sector administració general, torn de promoció interna, mitjançant conversió directa de places.
  
De conformitat amb el que disposa la base tretze de les esmentades convocatòries, el personal que siga titular amb destinació definitiva d'un lloc de treball en aquesta administració, serà confirmat en aquest prèvia la reclassificació oportuna i, els qui no siguen titulars amb destinació definitiva de cap lloc de treball, hauran de participar prèviament en el concurs restringit de provisió de llocs adscrits al grup C d'administració general que a aquest efecte es convoque, i seran nomenats als llocs que obtinguen. Per tal de complir aquesta previsió, mitjançant la present resolució es procedeix a convocar-los en acte únic per a l'elecció de destinació.
  
Segons el que preveu la base setena, apartat segon, de la Convocatòria 67/2004, per a la provisió de llocs de treball de naturalesa funcionarial, sector administració general, grup C, publicada en el Diari Oficial de la Generalitat Valenciana número 4.897, de 13 de desembre de 2004, els llocs de treball oferits, són els que queden deserts en aquesta convocatòria, i si és el cas, aquells que deixe vacants el personal participant en l'esmentat concurs.
  
D'acord amb l'anterior i fent ús de les competències atribuïdes en virtut del que disposa l'article 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Convocar el personal relacionat en l'annex I per a l'elecció de destinació, en acte obligatori, presencial i únic, el dia 20 de maig de 2005, a les 12.00 hores, a la sala d'actes de la Conselleria d'Economia, Hisenda i Ocupació, carrer del Palau, 14 (Palau de l'Almirall) de València.
  
Segon
  
D'acord amb el que disposa l'article 9.1 b) de la Llei de la Funció Pública Valenciana, l'elecció de destinació s'efectuarà d'acord amb l'orde obtingut a les proves i cursos corresponents.
  
Tercer
  
En la resolució per la qual s'adjudiquen destinacions com a conseqüència del present procés, s'indicarà la data de les preses de possessió i cessament que se'n deriven.
  
Quart
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució.